《赵干春山曲坞图》
元代·邓文原

春云尽敛青山出，雨过千林翠犹滴。桃花历乱柳芊绵，两两啼犹在林隙。

短桥深树阿谁家，楼阁重重映晓霞。往来岂是避秦客，理乱不闻度岁华。

衡门草绿深于染，回塘潋滟流青靛。鸡鸣犬吠各成村，岩际飞泉如白练。

虚亭寂历倚江开，图画千重入望来。桃源山庄何足数，此卷真足称奇哉。

画史当年推赵干，妙笔流传人所羡。吁嗟乎人去悠悠不可呼，为君赋此期重见。

作者简介：邓文原（公元1258年至1328年），字善之，一字匪石，人称素履先生，绵州（今四川绵阳）人，又因绵州古属巴西郡，人称邓文原为“邓巴西”。其父早年避兵入杭，遂迁寓浙江杭州，或称杭州人。历官江浙儒学提举、江南浙西道肃政廉访司事、集贤直学士兼国子监祭酒、翰林侍讲学士，卒谥文肃。其政绩卓著，为一代廉吏，其文章出众，也堪称元初文坛泰斗，《元史》有传。著述有《巴西文集》、《内制集》、《素履斋稿》等。